armvectores/hy_wikipedia_2023 huggingface dataset:
Հեմերա

Հեմերա (հին հունարեն՝ Ἡμέρα [hɛ ː Mera] օր) Հին հունական դիցաբանության մեջ օրվա մարմնացումն էր, Սկզբնական աստվածություններից մեկն էր։ Նա ցերեկվա, օրվա ժամանակի, օրվա լույսի աստվածուհի է, ըստ Հեսիոդի՝ Էրեբոսի և Նիկտայի (գիշերվա աստվածուհի) դուստրն է։ Հեմերան նշված է Cicero-ի De Natura Deorum, որտեղ տրամաբանորեն որոշված է, Diesը (Հեմերա) աստված է այն դեպքում, եթե Ուրանոսն էլ աստված է։

Բանաստեղծ Բաքիլիդեսը նշում է, որ նրա ծնողները Կրոնոսն և Նիկտա են
Սակայն Հիգինոսը նշում էր, որ նրա մայրը / հայրը եղել է Քաոսը, իսկ Նիկտան՝ քույրն էր։
Ըստ Ալոմանի՝ Էրեբոսի դուստրն է։Հեմերան, նրա եղբայր Եթերի (Լույս) համ՝ կին, համ՝ քույրն է եղել, չնայած վերջինն ոչ մի դեր չի խաղացել նրա պաշտամունքի մեջ։ 
Ըստ Հիգինոսին նրա երեխաներն էին՝ Ուրանոսը, Գեան և Տարտարոսը, Սկզբնական աստվածություններ, բայց Հեսիոդը նշում է միայն Տալլասային։

Համաձայն Հեսիոդի Թեոգոնիաին, Հեմերան լքում է Տարտարոսը, երբ Նիկտան գալիս է, իսկ երբ Հեմերան վերադառնում է, Նիկտան է հեռանում.

"Երբ Հեմերան է իջնում ​​է տուն, Նիկտան է  դուրս է գալիս։"Պավսանիասցին կարծես շփոթում նրան Էոսի հետ, երբ ասում է, որ նա (Էոսն) է փախցրել Կեփալոսին և իրենից ծնել Փաեթոնին։ 
Պավսանիասցին Աթենքի արքայական սյունասրահի կղմինդրի ծածկի վրա պատկերված Էոսին, Կեֆալոսի հետ, նույնականացմում է Հեմերային հետ։ Նա կատարում է այդ նույնականացումը կրկին Ամիկլայում և Օլիմպիայում (որտեղ համարվում է Մեմնոսի մայրը), հիմնվելով Էոսի արձանների և նկարազարդումների վրա։

Հռոմեական պանթեոմում հայտնի էր Դիես անվամբ։
Համարվում էր Հելիոսի ուղեկիցը։


=== Այլընտրանքային անվանումների ուղղագրությունը ===


=== Ծանոթագրություններ ===


== Աղբյուրներ ==
Theoi Project - Հեմերա
Ալտդորֆ (այլ կիրառումներ)

Ալտդորֆ, կարող է վերաբերել՝

Ալտդորֆ - կոմունա Գերմանիայում, Բադեն Վյուրտեմբերգ երկրամասում
Ալտդորֆ - քաղաք Գերմանիայի Բավարիա երկրամասում
Էխիրիտ-Բուլագատսկի շրջան

Էխիրիտ-Բուլագատսկի շրջան (ռուս.՝ Эхирит-Булагатский район), մունիցիպալ շրջան Ռուսաստանի Դաշնության Իրկուտսկի մարզում։
Ստեղծվել է 1993 թվականին։ Վարչական կենտրոնը՝ Ուստ-Օրդինսկի։


== Աշխարհագրություն ==
Շրջանի տարածքի մակերեսը կազմում է 5200 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 29207 մարդ։ Բնակչության խտությունը կազմում էր 5,62 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Պալնիկ Շոր (Չեդ Յուի վտակ)

Անվան այլ կիրառումների համար տե՛ս՝ Պալնիկ Շոր (այլ կիրառումներ) Պալնիկ Շոր, գետ Ռուսաստանում, հոսում է Կոմի Հանրապետությունով։ Գետաբերանը գտնվում է Չեդ Յու գետի աջ ափին՝ 36 կմ հեռավորության վրա։ Գետի երկարությունը կազմում է 11 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա, գետի ենթաավազանը՝ Վիչեգդա, գետի գետային ավազանը՝ Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000017955
Կոդը ըստ հիդրոլոգիական հետազոտության (ՌԴ) — 103001795
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Արգիշ (գյուղ, Դյուտյուլինսկի շրջան)

Արգիշ (ռուս.՝ Аргыш, բաշկիրերեն՝ Арғыш), գյուղ Ռուսաստանի Բաշկորտոստան հանրապետության Դյուտյուլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 121 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լինկոլն շրջան (Նևադա)

Անվան այլ կիրառումների համար տե՛ս՝ Լինկոլն շրջան (այլ կիրառումներ)Լինկոլն շրջան (անգլ.՝ Lincoln County), ԱՄՆ Նևադա նահանգի 16 վարչական միավորներից մեկը։ Ընդհանուր տարածությունը 27.545 կմ² է, բնակչությունը՝ 4.165 մարդ (2000 թ. տվյալներով)։ Շրջկենտրոնն է Փիոչե բնակավայրը։ Կազմավորվել է 1866 թ.։
Insomnium (խումբ)

Insomnium (լատ.՝ անքնություն բառից, կարդացվում է՝ Ինսոմնիում), ֆիննական անգլալեզու երաժշտական խումբ, որը ստեղծվել է Յոենսուու քաղաքում։ Հանդես են գալիս մելոդիկ դեթ մետալ ոճում։ Ստեղծագործությունների հիմնական թեմաները վիշտը, միստիցիզմը և բնությունն են։ Ոճում առկա են նաև դում մետալի էլեմենտներ։
Ստեղծագործությունները պարունակում են սկանդինավյան ֆոլկի և սիմֆոնիկ երաժշտության էլեմենտներ։


== Պատմություն ==

Խումբը ստեղծվել է 1977 թվականին արևելյան Ֆինլանդիայի Յոենսուու քաղաքում։ Հիմնադիրներն են Մարկուս Հիրվոնենը (հարվածային գործիքներ), Վիլլե Ֆրիմանը (գիթար) և Նիյլո Սևյանենը (վոկալ և բաս գիթար)։ Այս կազմով նրանք ձայնագրել են 2 դեմո՝ Demo '99 (1999 թվական) և Underneath the Moonlit Waves (2000թվական)։
2001 թվականին բրիտանական Candlelight Records լեյբլը խմբի հետ 4 ալբոմի պայմանագիր է կնքում։ Այդ ժամանակ խմբին է միանում գիթարիստ Վիլլե Վյաննին Watch Me Fall խմբից։
2011 թվականի հոկտեմբերի 31-ին հայտարարվեց Վյաննիի խումբը լքելու մասին։ Նրա տեղը զբաղեցրեց Omnium Gatherum խմբի գիթարիստ Մարկուս Վանհալան։


== Կազմը ==


=== Ներկայիս կազմը ===
Նիյլո Սեվյանեն՝ վոկալ, բաս կիթառ (1997 թվականից)
Վիլլե Ֆրիման՝ վոկալ, կիթառ (1997 թվականից)
Մարկուս Վանհալա՝ կիթառ (2011 թվականից)
Մարկուս Հիրվոնեն` հարվածայի գործիքներ (1997 թվականից)։


=== Նախկին անդամներ ===
Տապանի Պեսոնեն՝ հարվածային գործիքներ, կիթառ (1997-1998)
Տիմո Պարտանեն՝ կիթառ (1998-2001)
Վիլլե Վյաննի՝ կիթառ (2001-2011)։


== Սկավառակագրություն ==


=== Դեմո ալբոմներ ===
1999 — Demo
2000 — Underneath the Moonlit Waves


=== Ալբոմներ ===
2002 — In the Halls of Awaiting
2004 — Since the Day it All Came Down
2006 — Above the Weeping World
2009 — Across the Dark (Finnish Metal Expo-ի տարվա ալբոմ)
2011 — One for Sorrow
2014 — Shadows of the Dying Sun
2016 — Winter's Gate


=== Մինի ալբոմներ ===
2009 — Where the Last Wave Broke
2013 — Ephemeral


=== Սինգլներ ===
2011 — Weather the Storm
2014 — While We Sleep


=== Հավաքածուներ ===
2014 — The Candlelight Years


== Ծանոթագրություններ ==


== Արտաքին հղումներ ==
Insomnium-ի պաշտոնական կայք
Insomnium-ի Ֆեյսբուքյան էջ
Insomnium-ը Last.fm-ում
Ազգային կենտրոնական գրադարան (Հռոմ)

Անվան այլ կիրառումների համար տե՛ս՝ Ազգային կենտրոնական գրադարան (այլ կիրառումներ)Հռոմի ազգային կենտրոնական գրադարան (իտալերեն՝ Biblioteca Nazionale Centrale di Roma), կենտրոնական ազգային գրադարան Հռոմում, համարվում է Իտալիայի երկու ամենամեծ կենտրոնական գրադարաններից մեկը՝ Ֆլորենցիայի ազգային կենտրոնական գրադարանի հետ միասին։ Իտալիայի 46 պետական գրադարաններից 9-ը ազգային գրադարաններ են։
Գրադարանի առաքելությունն է հավաքել, պահպանել բոլոր հրատարակումները Իտալիայում, ինչպես նաև առավել կարևոր՝ մասնավորապես Իտալիային առնչվող օտարերկրյա աշխատությունները, և դրանք հասանելի դարձնել յուրաքանչյուրի համար։ Գրադարանի հավաքածուն ներառում է ավելի քան 7000000 տպագիր գրականություն, 2000 ինկունաբուլաներ, 25,000 16-րդ դարի գրքրեր (cinquecentine), 8000 ձեռագրեր, 10000 գծագրեր, 20000 քարտեզներ, 1342154 գրքույկներ։


== Պատմություն ==
Գրադարանը հիմնադրվել է 1875 թվականին «Ռոմանո քոլեջի» գրադարանի հիման վրա, բացվել է 1876 թվականի մարտի 14-ին։ Ներկայիս շենք, որի ճարտարապետներն են Մասիմո Կաստելացին, Տուլիո Դել՛Անեսը և Աննիբալե Վիտելոցցին, տեղափոխվել է 1975 թվականին։


== Հայտնի ստեղծագործությունների պահպանում ==
Vaticinia Nostradami ձեռագիր


== Գրականություն ==
La Biblioteca Nazionale Centrale «Vittorio Emanuelle II» di Roma: Cronistoria di un trasferimento 1953–1975, Roma, Fratelli Palombi, 1988.
Touring Club Italiano, Roma, collana Italia (guide rosse), Roma 2004
Piero Ostilio Rossi, Roma. Guida all'architettura moderna. 1909–2000, Laterza, 2003 (3a ed.), pp. 281–284. ISBN 88-420-6072-0.


== Ծանոթագրություններ ==


== Արտաքին աղբյուրներ ==
Պաշտոնական կայքը Archived 2007-01-07 at the Wayback Machine.
ITunes

iTunes, մեդիա նվագարկիչ, մեդիա գրադարան, ինտերնետային ռադիո հեռարձակող և բջջային սարքերի կառավարման ծրագիր, որը ստեղծվել է Apple Incի կողմից։ Այն առաջին անգամ գործի է դրվել 2001 թվականի հունվարի 9-ին։ Օգտագործվում է թվային մեդիայում՝ երաժշտության, հոլովակների ներբեռման, դիտման և ունկնդրման համար։ Այն հասանելի է  macOS և Windows օպերացիոն համակարգերի համար։ 
«iTunes»-ի հիմնական ուղղվածությունը երաժշտությունն է՝ երաժշտական գրադարանով և հավաքածուներով։ Այն կարող է օգտագործվել CD սկավառակների և երգերի հավաքածուների ձայնագրման համար։ Հնարավորություն կա նաև կիսվել անձնական երաժշտական հավաքածուներով։ 2005 թվականին Apple ընկերությունը ավելացրել է նոր պարամետրեր, որոնք հնարավորություն են տալիս դիտել տեսանյութեր, օգտվել էլեկտրոնային գրքերից։ Սակայն ծրագիրը հասանելի է միայն IOS համակարգերում։


== Հարթակային հասանելիություն ==
«iTunes» ծրագիրը հասանելի է macOS և Windows օպերացիոն համակարգերով աշխատող համակարգիչների համար։ 2017 թվականի մայիսին Microsoft և Apple ընկերությունները հայտարարել են, որ ծրագիրը կավելանանա Microsoft Store-ի ծրագրերին մինչ 2017 թվականի ավարտը։


== Պատմություն ==
1990 թվականին «Casady & Greene» ընկերության կողմից թողարկված SoundJam MP ծրագիրը ժամանակի ընթացքում անվանափոխվեց «iTunes»-ի, երբ Apple ընկերությունը գնեց այն։ Apple ընկերությունը «SoundJam» ծրագրում կատարեց մի քանի փոփոխություներ։ «iTunes»-ի առաջին տարբերակը թողարկվել է 2001 թվականի հունվարի 9-ին, ճանաչվել է «տարվա լավագույն և հարմարավետ Jukebox հավելված»։ «iTunes»-ի հետագա թողարկումները հաճախ համընկնում էին նոր ապարատային սարքերի հետ և աստիճանաբար ներառում էին նոր հնարավորություններ, ներառյալ «smart playlists», «iTunes Store» և նոր աուդիո ձևաչափեր։


== Մեդիա Մենեջմենթ ==


=== Երաժշտություն ===
Մետատվյալներ և ներբեռնում
«iTunes»-ը ներառում է նաև երաժշտական գրադարան։ Յուրանքանչյուր թրեք ունի իր հատկությունները, որոնք կոչվում են մետատվյալներ։ Մետատվյալները կարող են խմբագրվել յուրանքանչյուր օգտատիրոջ կողմից։ Հնարավոր է փոխել թրեքի  կամ կատարողի անունը և այլ պարամետրեր։ Ծրագիրը ապահովում է թվային, աուդիո ձայնագրությունների ներմուծում, որոնք կարող են փոխանցվել IOS ծրագրով սարքերին, ինչպես նաև աջակցել ձայնասկավառակների բովանդակությանը։ «iTunes» -ն աջակցվում է WAV, AIFF, Apple Lossless, AAC եւ MP3 աուդիո ձևաչափերով։ Այն օգտագործում է «Gracenote» երաժշտական տվյալների բազան`աուդիո ձայնասկավառակների  անվանումների տրամադրման համար։
Ֆայկերի հիմանական դասավորվածությունը սյունակաձև է և ներառում է ալբոմներ, երաժշտական հավաքածուներ և այլ տվյալներ։ Օգտատերերը նույնպես կարող են ձևափոխել այս սյունակների դասավորվածությունը։
Հատուկ երաժշտական հավաքածուներ
2004 թվականին  ներկայացվեց երաժշտական գրադարանում զետեղված «Party Shuffle» հավաքածուն։ Օգտատերերը կարող են սեղմակի օգնությամբ հեշտորեն անցնել հաջորդ հավաքածուին։ Հետագայում այն անվանվեց «iTunes DJ»-ի, որն էլ փոփոխվեց «Up Next»-ի։


=== Տեսահոլովակներ ===
2005 թվական մայիսին «iTunes»-ում ներկայացվեց տեսահոլովակների բաժինը, որը թողարկվեց  iTunes 4.8 տարբերակի հետ։ Սակայն այն ուներ որոշակի սահմանափակումներ և հնրավոր չէր երկարաժամկետ օգտագործել։


== Ծանոթագրություններ ==
Կոմիսսարով (Տացինսկի շրջան)

Կոմիսսարով (ռուս.՝ Комиссаров), գյուղ Ռուսաստանի Ռոստովի մարզի Տացինսկի շրջանում։ Մտնում է Միխայլովսկի գյուղական համայնքի կազմի մեջ։ 
Բնակչությունը կազմում է 188 մարդ։
Աղուտ-ալկալի հողեր

Աղուտ-ալկալի հողեր, մշակաբույսերի աճի և զարգացման համար վնասակար քանակությամբ ջրալույծ աղեր պարունակող հողեր։ Ըստ քիմիական կազմի՝ լինում են սոդային, սուլֆատ-սոդային և քլորիդ-սուլֆատային Աղուտ-ալկալի հողեր, որոնք զգալիորեն կարբոնատացված, թույլ հումուսացված, բարձր հիմնայնությամբ, միջին կամ ծանր մեխանզմ կազմով հողեր են։ Հայաստանի Հանրապետությունում դրանք առաջանում են կիսաանապատային և անապատային գոտիներում, որտեղ գոլորշացումը գերազանցում է տեղումների քանակին, և ստորերկրյա ջրերի բնական հոսքը թույլ է։ Տարածված են Արարատյան դաշտում։ Զարգանում են ոռոգելի մարգագետնային գորշ հողերի տարածքում և հիմնականում ունեն հիդրոմորֆ ծագում։ Տարբերում են մարգագետնային և ճահճամարգագետնային ծագումնաբան 2 խումբ։ Մեծ տարածք (75-80%) են զբաղեցնում մարգագետնային Աղուտ-ալկալի հողեր՝ Արմավիրի (Հրազդան-Մեծամոր գետերի միջև), Արարատի (Արազդայանի տափաստան) մարզերում։ Ճահճամարգագետնային Աղուտ-ալկալի հողեր սահմանափակ տարածում ունեն, կղզյակներով զարգանում են Մեծամոր գետի երկայնքով, Հրազդան գետի դելտայի շրջանում Աղուո-ալկալի հողեր Արարատյան դաշտում և Արազդայանի տափաստանի ծայրամասում։ Հայաստանի Հանրապետությունում Աղուտ-ալկալի հողերի բարելավման արդյունավետ միջոցներ են մշակվել Հողագիտության, ագրոքիմիայի և մելիորացիայի գիտական կենտրոնում։ Ոչ հիմնային ռեակցիա ունեցող Աղուտ-ալկալի հողեր բարելավում են հանքայնացված ստորերկրյա ջրերի մակարդակի իջեցմամբ (2,5-3 մ խորություն) և լվացման միջոցով հողի ակտիվ շերտից աղերի հեռացմամբ։ Սոդային Աղուտ-ալկալի հողեր բարելավում են միայն քիմիական Եղանակով՝ հիմնականում ծծմբական թթվի թափոններից պատրաստած ջրային լուծույթով հավասարաչափ լվանում են հողը։ Արդյունքում ավելանում են ջրի ծծանցումը և լվացազատման ընթացքում աղերի անցումը հողից դեպի ստորերկրյա ջրեր։ Ջրալվացազատման ժամանակ հեշտ լուծվող աղերն ու նոր առաջացած միացությունները հողից հեռացվում են ցամաքուրդային ցանցով, և առաջացած գիպսը նպաստում է հողբարելավմանը։ Հողի հիմնային ռեակցիայի չեզոքացման հետևանքով մեծանում է կալցիումի և մագնեզիումի կարբոնատների լուծելիությունը, որոնց իոնները նույնպես նպաստում են հողբարելավմանը։ Որպես հողբարելավող միջոց կիրառվում են նաև երկաթարջասպի թափոնները։ Աղուտ-ալկալի հողերի հետագա բարելավման համար կարևոր են նաև ցանքաշրջանառության ճիշտ ընտրությունը և ագրոտեխնիկայի արդյունավետ ձևերի կիրառումը։
Հորադիզ (գյուղ)

Հորադիզ, գյուղ Արցախի Հանրապետության Հադրութի շրջանում։ Ըստ Ադրբեջանի Հանրապետության վարչատարածքային բաժանման՝ գյուղը գտնվում է Ֆիզուլիի շրջանում։


== Պատմություն ==


=== Արցախյան պատերազմ ===

1993 թվականի սեպտեմբերի 7-ին գյուղը անցել է Արցախի Պաշտպանության բանակի վերահսկման ներքո։ 


=== Հայ-ադրբեջանական պատերազմ (2020) ===


== Տես նաև ==
Հորադիզ, քաղաք Ադրբեջանի Ֆիզուլիի շրջանում։


== Ծանոթագրություններ ==
(881) Աթենաս

(881) Աթենաս (անգլ.՝ Athene), աստերոիդ աստերոիդների հիմնական գոտում։ Հայտնաբերվել է 1917 թվականի հուլիսի 22-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 2,611414 ա. մ., առավելագույնը մոտենում է 2,07 ա. մ. հեռավորության վրա և հեռանում 3,1528 ա. մ.։ Արեգակի շուրջ մեկ ամբողջական պտույտ է կատարում 1541,39 երկրային օրվա ընթացքում, իր ուղեծրով շարժվելով միջինում 0,233556 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,19° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(881) Աթենաս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մայնա Թրեանոր Ավենտ

Մայնա Թրեանոր Ավենտ (անգլ.՝ Mayna Treanor Avent, 1868[…], Նաշվիլ, ԱՄՆ - 1959, Sewanee, Ֆրանկլին շրջան, Թենեսի, ԱՄՆ), ամերիկացի նկարչուհի։


== Կենսագրություն ==
Ծնվել է 1868 թվականի սեպտեմբերի 17-ին Թենեսի նահանգի Նեշվիլ քաղաքում՝ Թոմաս Թրեանորի (Thomas O. Treanor) և նրա կնոջ՝ Մերի Էնդրյուս Թրեանորի (Mary Andrews Treanor) ընտանիքում։

Մեծացել է Tulip Grove առանձնատանը, որը կառուցվել է 1836 թվականին Էնդրյու Ջեքսոն Դոնելսոնի համար, որն ԱՄՆ 7-րդ նախագահ Էնդրյու Ջեքսոնի եղբորորդին էր։
Երկու տարի Մայնան նկարչություն է սովորել Օհայո նահանգում՝ Ցինցինատիի արվեստի ակադեմիայում և Փարիզի Ժյուլիան ակադեմիայում։ Այնուհետև Ավենտն նկարչություն է դասավանդել Նեշվիլում, Մասաչուսեթսում, Հարավային Կարոլինայում և Թենեսիում ցուցադրել է յուղաներկով և ջրաներկով նկարած իր կտավները։ Նա հաճախ աշխատել է այսպես կոչված Mayna Treanor Avent ստուդիայում, որը գտնվել է Թենեսի նահանգի Էլկմոնտ քաղաքում գտնվող Գրեյթ Սմոքի Մաունթիս ազգային պարկի Jake's Creek Trail արահետի վրա։ Եղել է Nashville Studio Club-ի և Centennial Club-ի, ինչպես նաև Nashville Artists Guild գիլդիայի անդամ։


=== Անձնական կյանք ===
1891 թվականին նկարչուհին ամուսնացել է Ֆրենկ Ավենտի հետ (Frank Avent)։ Վերջինս եղել է փաստաբան Մերֆրիսբորոյից, որն աշխատել է Թենեսիի State Railroad Commissioner ընկերությունում։ Նրանք ունեցել են որդի՝ Ջեյմս Ավենտը, որը 1919-1949 թվականներին աշխատել է որպես Standard Oil գրասենյակի ղեկավար, որը գտնվել է Չինաստանում։ 1949 թվականին Ջեյմս Ավենտն իր ընտանիքի հետ առանձնացել է Թենեսի նահանգ Սևանի բնակավայրում, որտեղ Մայնա Թրեանոր Ավենտն անցկացրել է իր կյանքի վերջին երեք տարիները։
Մահացել է Սևանիում 1959 թվականի հունվարի 2-ին։ Թաղվել է Մերֆրիսբորոյի Evergreen Cemetery գերեզմանատանը։


== Ծանոթագրություններ ==


== Արտաքին հղումներ ==
Mayna Treanor Avent (1868—1959)
Միխայլովկա (գյուղ, Գաֆուրիյսկի շրջան)

Անվան այլ կիրառումների համար տե՛ս՝ ՄիխայլովկաՄիխայլովկա (ռուս.՝ Михайловка, բաշկիրերեն՝ Михайловка), գյուղ Ռուսաստանի Բաշկորտոստան հանրապետության Գաֆուրիյսկի շրջանի կազմում։
Բնակչությունը 2009 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մասնիկներ

Մասնիկներ (քերականական), բառակազմական և ձևակազմական (բառափոխական) ձևույթներ։ Առաջինները հիմնական ձևույթներից կամ արմատներից կազմում են բառեր, կամ լեզվում արդեն եղած բառերից կազմվում են նոր իմաստ արտահայտող նոր բառեր (արհամարհանք, ընկերուհի), իսկ երկրորդները կազմում են բառի ձեերը՝ ցույց տալով նրա հարաբերությունները այլ բառերի հետ(վագք -վազքի-վազքից-վազքով)։ Մասնիկների մեջ են մտնում նաև քերականական իմաստներ արտահայտող, այսպես կոչված, ձևական բառերը (պիտի գրեմ, գրել տամ)։ Հայ քերականագիտության մեջ կա մասնիկների մի այլ ըմբռնում։ Ըստ Մ. Աբեղյանի քերականական համակարգի՝ նյութական նշանակություն ունեցող խոսքի մասերին՝ բային, գոյականին, ածականին և մակբային հակադրվում են ձևական նշանակություն ունեցող բառերը, որոնք կոչվում են խոսքի մասնիկներ։ Վերջիններս իրենց նշանակությամբ լինում են կապակցական բառեր (կապեր և համադասական ու ստորադասական շաղկապներ), եղանակական բառեր կամ մասնիկներ (թերևս, գուցե, անշուշտ), բացասական մասնիկներ (ոչ, չ), պատասխանական բառեր (այո, ոչ)։
Նաումովկա (այլ կիրառումներ)

Նաումովկա, կարող է վերաբերել՝


== Ուկրաինայի բնակավայրեր ==
Նաումովկա - գյուղ, Ուկրաինայի Ղրիմի Ինքնավար Հանրապետության Սակիի շրջանում
Նաումովկա - գյուղ, Ուկրաինայի Չեռնիգովի մարզի Բոբրովիցայի շրջանում
Նաումովկա - գյուղ, Ուկրաինայի Սումիի մարզի Կրասնոպոլիեի շրջանում


== Ռուսաստանի բնակավայրեր ==
Նաումովկա - գյուղ Ռուսաստանի Բաշկորտոստան հանրապետության Ստերլիտամակսկի շրջանի կազմում։
Նաումովկա - գյուղ Ռուսաստանի Ռյազանի մարզի Միխայլովսկի շրջանի կազմում։
Նաումովկա - գյուղ Ռուսաստանի Սմոլենսկի մարզի Վելիժսկի շրջանի կազմում։
Նաումովկա - գյուղ Ռուսաստանի Տոմսկի մարզի Տոմսկի շրջանի կազմում։
Կրասնոպոլիե (գյուղ, Սլավյանսկի շրջան)

Անվան այլ կիրառումների համար տե՛ս՝ ԿրասնոպոլիեԿրասնոպոլիե (ուկրաիներեն՝ Краснопілля), գյուղ Ուկրաինայի Դոնեցկի մարզի Սլավյանսկիում։
2001 թվականի տվյալներով Կրասնոպոլիե գյուղում բնակվում էր 327 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Անդրե Մարտինե

Անդրե Մարտինե (ֆր.՝ André Martinet, ապրիլի 12, 1908(1908-04-12), Սենտ Ալբան դը Վիլյար - հուլիսի 16, 1999(1999-07-16), Շատնե-Մալաբրի), ֆրանսիացի լեզվաբան, Կոլումբիայի (1947-1955) և Սորբոնի (1955 թվականից) համալսարանների պրոֆեսոր, Արհեստական լեզուների միջազգային ասոցիացիայի (1946-1948) և Եվրոպայի լեզվաբանական ընկերության (1966) նախագահ, «Word» (1945) լեզվաբանական հանդեսի հիմնադիրներից։
Ձևակերպել է գործառական հնչյունակարգության հիմնական դրույթները, տարաժամանակյա հնչյունաբանության մեջ մտցրել ամբողջական համակարգերի քննության սկզբունքը, մասնավորապես նկարագրել հնչակարգաբանական շղթայական ռեակցիայի մեխանիզմը և մի շարք իրակություններ։ Անդրադարձել է հնդեվրոպական լեզուների հնչյունաբանությանը, ձևաբանությանը, ռոմանական, գերմանական լեզուներին, կելտերենին, բասկերենին։


== Ծանոթագրություններ ==
Լուիջի Կառլո Բորրոմեո

Լուիջի Կառլո Բորրոմեո (իտալերեն՝ Luigi Carlo Borromeo, հոկտեմբերի 26, 1893(1893-10-26), Գրաֆինյանա, Լոդի, Լոմբարդիա, Իտալիայի թագավորություն - հուլիսի 4, 1975(1975-07-04), Պեզարո, Մարկե, Իտալիա), իտալացի Հռոմի Կաթոլիկ եկեղեցու եպիսկոպոս։ Պիուս XII պապի կողմից 1952 թվականի դեկտեմբերի 28-ին նշանակվել է Պեզարոյի արքեպիսկոպոսական թեմի առաջնորդ և այն ղեկավարել մինչ իր վախճանը։


== Կենսագրություն ==
Լուիջի Կառլո Բորրոմեոն ծնվել է 1893 թվականին Գրաֆինյանայում։ Կաթոլիկ  քահանա է ձեռնադրվել 1918 թվականի մարտի 20-ին։ 1951 թվականի նոյեմբերի 4-ին նշանակվել է Լոդիի թեմի օգնական եպիսկոպոս և ձեռնադրություն ստացել նույն թվականի դեկտեմբերի 2-ին Չոմայի եպիսկոպոսի տիտղոսով։ Հռոմի Պիուս XII պապի կողմից 1952 թվականի դեկտեմբերի 28-ին նշանակվել է Պեզարոյի արքեպիսկոպոսական թեմի առաջնորդ և այն ղեկավարել մինչև իր մահը։ Վատիկանի երկրորդ ժողովի 4 նստաշրջանների համակարգող ղեկավարն էր։  1971 թվականին Պեզարոյում նոր ծխական համայնք է հիմնել  կաթոլիկ սուրբ Կառլո Բորրոմեոյի անվամբ։
Մահացել է 1975 թվականի հուլիսի 4-ին՝ 81 տարեկան հասակում։


== Ծանոթագրություններ ==


== Գրականություն ==
Ernestus Preziosi; "La marea che sale…" Mons. Luigi Borromeo vescovo di Pesaro e l’apertura a sinistra; Pisaurum; From: Frammenti. Quaderni per la ricerca, n. 11/2007.


== Արտաքին հղումներ ==
Profile of Mons. Borromeo www.catholic-hierarchy.org
Official Page of diocese of Pesaro
Քիմ Դիքենս

Քիմբերլի Ջեն (Քիմ) Դիքենս (անգլ.՝ Kimberly Jan "Kim" Dickens, հունիսի 18, 1965(1965-06-18), Հանթսվիլ, Ալաբամա, ԱՄՆ), ամերիկացի դերասանուհի։ Հանդիսատեսին առավել հայտնի է «Անտեսանելին» (2000), «Ավազից և մշուշից տունը» (2003), «Անտեսանելի կողմը» (2009), «Կորածը» (2014) ֆիլմերից, ինչպես նաև «Դեդվուդ» (2004–06), «Թրիմ» (2010–13) և «Վախեցեք քայլող մեռյալներից» (2015) հեռուստասերիալներից։


== Ծանոթագրություններ ==
Պատարա Էծեր

Պատարա Էծեր (վրաց.՝ პატარა ეწერი), գյուղ Վրաստանում։ Գտնվում է Իմերեթի մարզի Սամտրեդիայի շրջան‎ում։


== Դիրք ==
Գյուղը գտնվում է ծովի մակարդակից 35 մետր բարձրության վրա։ Շրջկենտրոն Սամտրեդիայից հեռու է 6 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 303 մարդ։


== Ծանոթագրություններ ==
Մյուջեջիդ

Մյուջեջիդ, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Ռահկլա (գյուղ, Լաեկվեռե շրջան)

Անվան այլ կիրառումների համար տե՛ս՝ ՌահկլաՌահկլա (էստ․՝ Rahkla), գյուղ Էստոնիայի Լյաենե-Վիրումաա նահանգի Լաեկվեռե շրջանում։
2011 թվականի տվյալներով գյուղում բնակվում էր 118 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Գյուստավ Մորո

Գյուստավ Մորո (ֆր.՝ Gustave Moreau) (ապրիլի 6, 1826(1826-04-06)[…], Փարիզ - ապրիլի 18, 1898(1898-04-18)[…], Ռեն և Փարիզ), ֆրանսիացի նկարիչ, սիմվոլիզմի կարկառուն ներկայացուցիչ։


== Կենսագրություն և գործունեություն ==
Գյուստավ Մերոն ծնվել է 1826 թվականին Փարիզում`ճարտարապետի ընտանիքում։ Մորոն սովորել է Փարիզի Գեղեցիկ արվեստների ազգային բարձրագույն դպրոցում և եղել է Թեոդոր Շասերիոյի աշակերտը։ 1849 թվականին Մորոն ցուցադրում է իր աշխատանքները փարիզյան Սալոնում։ Դեպի Իտալիա կատարած երկու շրջագայությունների ժամանակ (1841 թվական, և 1857-1859 թվականներ) նա այցելել է Վենետիկ, Ֆլորենցիա, Հռոմ և Նեապոլ։ Այստեղ Մորոն ուսումնասիրել է Վերածննդի արվեստը` Անդրեա Մանտենյաի, Կառլո Կրիվելիի, Սանդրո Բոտիչելլիի և Լեոնարդո դա Վինչիի գլուխգործոցները։
1862 թվականին մահանում է նկարիչի հայրը։ 1868 թվականին Մորոյին կարգում են Գրան-պրի դե Ռոմա մրցույթի ժյուրի։ 1875 թվականին Գյուստավ Մորոն արժանանում է Ֆրանսիայի Հանրապետության բարձրագույն պարգևին և դառնում է Պատվո լեգեոնի շքանշանակիր։ 1884 թվականին մահանում է նկարչի մայրը։
1888 թվականին նկարիչը ընդունվում է Գեղեցիկ արվեստների ազգային ակադեմիա իսկ արդեն 1891 թվականին դառնում է Փարիզի Գեղեցիկ արվեստների ազգային բարձրագույն դպրոցի պրոֆեսոր՝ փոխարինելով Ժյուլ Դելոնեին։ Նրա աշակերտներն են դառնում Անրի Մատիսը, Ժորժ Ռուոն, Օդիլոն Ռեդոնը, Գյուստավ Պիեռը։ 1890 թվականին իր մահկանացուն է կնքում կյանքի ուղեկիցը՝ Ալեքսանդրինը։
Մորոն մահացել է 1898 թվականին։ մարմինը հանձնվել է հողին Մոնրմարտրի գերեզմանատանը։ Նրա նախկին հյուրանոցում, որը Փարիզի IX շրջանում է, 1903 թվականին բացվում է թանգարանը։
Նրա կտավները, ջրաներկով աշխատանքները և նկարները հիմնականում նվիրված են աստվածաշնչյան, միստիկական և ֆանտաստիկական թեմաներին։ Գյուստավ Մորոյի արվեստի վրա մեծ ներգործություն են թողել ֆովիզմն ու սյուրռեալիզմը։ Մորոն հին արվեստի հիանալի գիտակ էր, Հին Հունական արվեստի մասնագետ։ Նա արևելյան մշակույթի, մետաքսի, զենքերի, ճենապակու և գորգերի մեծ սիրահար էր։


== Աշխատանքներ ==

		
		
		
		
		
		
		


== Ծանոթագրություններ ==


== Արտաքին հղումներ ==
«Моро»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907
Զիրա

Զիրա (ադրբ.՝ Zirə), քաղաքատիպ ավան Ադրբեջանի Հանրապետության մայրաքաղաք Բաքու քաղաքի Խազարի շրջանում։ 


== Աշխարհագրություն ==
Զիրա քաղաքատիպ ավանը գտնվում է Բաքվից 45-46 կիլոմետր դեպի արևելք՝ Աբշերոն թերակղզու Փիրալլահի կղզու մոտ։ Զիրան երեք կողմից՝ հարավային, արևելյան և հյուսիսային, շրջապատված է Կասպից ծովով։ Զիրա ավանի ծովին ամենամոտ մասը հարավային կողմում է։ Զիրայից հյուսիս՝ Աբշերոնի փարոսի մոտ, կառուցվել է «Դամբա» կոչվող բնակավայրը՝ կապված Պիրալլահի (այն ժամանակ՝ Արտյոմ) կղզի տանող ճանապարհի կառուցման հետ։ Կղզում նավթի արդյունահանման ավելացման պատճառով այս բնակավայրը նույնպես մեծացել է և հետագայում վերանվանվել «Գուրգան» ավան։


== Բնակչություն ==
Զիրա ավանի բնակչությունը նախկինում փոքր էր, իսկ բնակչության մի մասը կանոնավոր կերպով բնակվում էր Փիրալլահի և Ջիլո կղզիներում։ Հայրենական մեծ պատերազմից հետո, Զիրայում կոմունալ ծառայությունների ոլորտի ստեղծումից հետո, կղզիներ տեղափոխված բնակչությունը վերադարձել է։ Ներկայումս Զիրա ավանում ապրում է մոտ 14 հազար մարդ։


== Ծանոթագրություններ ==
Յանուս (այլ կիրառումներ)

Յանուս, կարող է վերաբերել՝

Յանուս - մուտք ու ելքի, դռների և բոլոր սկիզբների աստվածը հին հռոմեական դիցաբանության մեջ
Յանուս - Սատուրնի արբանյակն է, հայտնաբերվել է Օդուեն Դոլֆյուսի կողմից 1966 թվականին
Լուկաշովկա (գյուղ, Լիպովեցի շրջան)

Անվան այլ կիրառումների համար տե՛ս՝ ԼուկաշովկաԼուկաշովկա (ուկրաիներեն՝ Лукашівка), գյուղ Ուկրաինայի Վիննիցայի մարզի Լիպովեցի շրջանում։ Հիմնադրվել է 1818 թվականին։
2001 թվականի տվյալներով Լուկաշովկա գյուղում բնակվում էր 750 մարդ։ Բնակավայրը զբաղեցնում է 2,04 կմ² տարածք։ Բնակչության խտությունը կազմում էր 367,65 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կոնրադ Մյագի

Կոնրադ Մյագի (էստ․՝ Konrad Vilhelm Mägi, նոյեմբերի 1, 1878(1878-11-01)[…], Հելլենուռմե, Վալգամաա, Էստոնիա - օգոստոսի 15, 1925(1925-08-15)[…], Տարտու, Էստոնիա), էստոնացի նկարիչ, բնանկարիչ։


== Կենսագրություն ==
Կոնրադ Մյագին ծնվել է 1878 թ. նոյեմբերի 1-ին Տարտուի մոտակայքում՝ Հեյենուրմեում։ Մասնագիտական նախնական կրթությունն ստացել է 1899-1902 թթ.՝ մասնակցելով Տարտուի՝ Գերմանացի աշխատավորների միության նկարչական դասընթացներին։ 1903 թ. ընդունվում է Սանկտ-Պետերբուրգի Տեխնիկական նկարչության՝ Շտիգլիցի անվան կենտրոնական ուսումնարանում, սակայն 1905 թ. հեղափոխական դեպքերի պատճառով ստիպված է լինում թողնել ուսումը։ 1906 թ. ամառը նկարիչն անցկացնում է Ալանդյան կղզիներում. տեղի հիասքանչ բնությունից ներշնչվելով էլ ստեղծել է բնանկարներ։
1907 թ. Կոնրադ Մյագին տեղափոխվել է Փարիզ, 1908-10 թթ. բնակվել է Նորվեգիայում, որտեղից էլ հետագայում նորից մեկնել է Փարիզ։ 1910 թ. առաջին անգամ Էստոնիա է ուղարկել իր մի քանի նկարներ («Նորվեգական տեսարան կեչով», «Նորվեգական բնապատկեր» և այլն)։
1912 թ. վերադառնում է հայրենիք՝ Էստոնիա։ 1913 և 1914 թվականների ամառներն անցկացրել է Սաարեմաա կղզում («Ծովակաղամբ» և այլն)։
Կոնրադ Մյագին եղել է Տարտուի նկարիչների Pallas միության հիմնադիրներից մեկը, իսկ հետագայում՝ նաև կերպարվեստի նույնանուն դպրոցի հիմնադիրներից մեկը։


== Հետաքրքիր փաստեր ==
2004 թ. տեղի է ունեցել դրամատուրգ Մարտ Կիվաստիկի «Սառչող նկարչի դիմանկարը» ներկայացման պրեմիերան։ Ներկայացումը նվիրված է Կոնրադ Մյագիի կյանքին ու արժանացել է բազմաթիվ մրցանակների ու պարգևների։
Էստոնիայում ամեն տարի լավագույն բնանկարչին հանձնվում է Կոնրադ Մյագիի մեդալ։
Քաղաքապետարանի հրապարակի այն նույն շենքում, որտեղ 20-րդ դարում ստեղծագործել է Կոնրադ Մյագին, այժմ գործում է Կոնրադ Մյագիի ստուդիան։
2008 թ. դեկտեմբերի 1-ին՝ աճուրդի ժամանակ, Կոնրադ Մյագիի «Կնոջ դիմանկարը» վաճառվել է 1 010 000 էստոնական կրոնով, «Կապրիի բնապատկերը»՝ 2 միլիոն էստոնական կրոնով։


== Պատկերասրահ ==

		
		
		
		
		
		
		


== Ծանոթագրություններ ==


== Արտաքին հղումներ ==
Կոնրադ Մյագիի աշխատանքները
Մերանո

Մերանո  (իտալերեն՝ Merano), քաղաք հյուսիսային Իտալիայում, գտնվում է Տրենտինո Ալտո Ադիջե մարզում՝ Բոլցանո գավառում։ Մակերեսով երկրորդ ամենամեծ քաղաքն է Բոլցանո ինքնավար գավառում։
Քաղաքը տեղակայված է Ալպիական հովտում, շրջապատված գագաթներով, որոնց բարձրությունը հասնում է 3335 մ, լավ հայտնի է իր սպա առողջարանների, մաքուր օդի և մեղմ կլիմայի շնորհիվ։
Բնակավայրի բարեխոս սուրբը համարվում է Սուրբ Նիկոլայը։ Բարեխոսի տոնը նշվում է դեկտեմբերի 7-ին։


== Բնակչություն ==


== Պատմություն ==
Համաձայն հնագիտական տվյալների Մերանո հովիտը բնակեցված է եղել մ. թ. ա. 3-րդ հազարամյակում։ Մ. թ. ա. 15 թվականին այս տարածքը մտել է Հռոմեական Հանրապետության կազմի մեջ։ Հռոմեացիները այստեղ հիմնել են՝ Կաստրում Մայենսի ռազմական ճամբարը, որից էլ հետագայում առաջացել է Մերան քաղաքը։
Միջնադարում Մերանը մտել է Տիրոլի կոմսության կազմի մեջ, և Տիրոլ ամրոցից էլ ստացել է իր անվանումը։ Մերանը հանդիսանում է այս հանրապետության մայրաքաղաքը։
13-րդ դարում Մերանը ստացել է քաղաքի կարգավիճակ։ Մերանը Տրիոլի այլ տարածքների հետ հարյուրամյակներ շարունակ մտել է Ավստրիայի միապետություն կազմի մեջ։
Առաջին համաշխարհային պատերազմից հետո Մերանը հյուսիսային Տիրոլի մյուս տարածքների հետ միասին միացվել է Իտալիային։
Երկրորդ համաշխարհային պատերազմից հետո գերմաներեն լեզվով սկսեցին խոսել բնակչության մեծ մասը։ Մերանը դարձավ այս շրջանի խոշոր զբոսաշրջության տարածաշրջաններից մեկը։ 1981 թվականին Մերանոյում տեղի ունեցավ շախմատի աշխարհի առաջնության կարևոր հանդիպումներից մեկը՝ Անատոլի Կարպովի և Վիկտոր Կորրնոյի միջև։


== Տեսարժան վայրեր ==

Հին քաղաքը Լաուբենգասե փողոցում
Սուրբ Նիկոլայի կաթոլիկ եկեղեցին
Կուրզալ
Տրաուտմաննսդորֆի բուսաբանական այգին
Զբոսաշրջության թանգարան
Կանանց թանգարան
Արվեստի թանգարան
ՁիարշավարանՔաղաքից ոչ հեռու տեղակայված է Տիրոլի հին ամրոցը։


== Եղբայր քաղաքներ ==
 Զալցբուրգ, Ավստրիա


== Ծանոթագրություններ ==


== Արտաքին հղումներ ==
Պաշտոնական կայք
Մունցիպալիտետի կայքը
Աճի (Քոբուլեթի շրջան)

Անվան այլ կիրառումների համար տե՛ս՝ Աճ (այլ կիրառումներ)Աճի (վրաց.՝ აჭი), գյուղ Վրաստանում։ Գտնվում է Աջարիայի Ինքնավար Հանրապետության Քոբուլեթի շրջանում։


== Դիրք ==
Գտնվում է ծովի մակարդակից 300 մետր բարձրության վրա։ Շրջկենտրոն Քոբուլեթից 38 կմ հեռավորության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 253 մարդ։


== Ծանոթագրություններ ==
Բրիջիթ Բրինք

Բրիջիթ Էն Բրինք անգլ.՝ Bridget Ann Brink, 1970, Իստ Գրանդ Ռապիդս, Քենտ շրջան, Միչիգան, ԱՄՆ), ամերիկացի դիվանագետ, Ուկրաինայում Ամերիկայի Միացյալ Նահանգների դեսպան։


== Կենսագրություն ==
Բրիջիթ Բրինքն ավարտել է Միչիգան ​​նահանգի Իստ Գրանդ Ռապիդս դպրոցը, քաղաքագիտության բակալավրի աստիճանի կոչում է ստացել Քենյոն քոլեջից, իսկ միջազգային հարաբերությունների և քաղաքական տեսության մագիստրոսի կոչում՝ Լոնդոնի տնտեսագիտության և քաղաքական գիտությունների դպրոցից։ 
Նա Միացյալ Նահանգների Պետդեպարտամենտ աշխատանքի է անցել 1996 թվականին։ 1997-1999 թվականներին որպես քաղաքական հարցերի հյուպատոսական պատասխանատու աշխատել է Բելգրադում ԱՄՆ դեսպանատանը։ Մինչև 2002 թվականը նա աշխատել է Կիպրոսում, այնուհետև՝ մինչև 2004 թվականը՝ պետքարտուղարի քաղաքական հարցերով տեղակալի Եվրոպայի գծով հատուկ օգնական։ 2005-2008 թվականներին նա զբաղեցրել է Թբիլիսիի քաղաքական և տնտեսական ծառայության ղեկավարի պաշտոնը։
Հետագայում Բրիջիթ Բրինքը դարձել է ԱՄՆ Պետդեպարտամենտի Հարավային Եվրոպայի հարցերով փոխտնօրեն, որից հետո միացել է ԱՄՆ Ազգային անվտանգության խորհրդին՝ որպես Էգեյան ծովի և Հարավային Կովկասի համակարգող, որտեղ համակարգել է ԱՄՆ արտաքին քաղաքականությունը Թուրքիայի, Հունաստանի, Կիպրոսի Վրաստանի, Ադրբեջանի և Հայաստանի հետ հարաբերություններում։ 
2014 թվականից մինչև 2015 թվականի օգոստոսը զբաղեցրել է Ուզբեկստանի Տաշքենդ քաղաքում ԱՄՆ դեսպանատան փոխղեկավարի պաշտոնը։
2019 թվականի մայիսին ԱՄՆ նախագահ Դոնալդ Թրամփը Բրինքին նշանակել է Սլովակիայում դեսպան։ 2019 թվականի մայիսի 22-ին ԱՄՆ Սենատի արտաքին հարաբերությունների հանձնաժողովը դրականորեն հայտարարել է նրա առաջադրման մասին։
Բրինքի երդմնակալությունը որպես Սլովակիայի Հանրապետությունում ԱՄՆ դեսպան տեղի է ունեցել 2019 թվականի հուլիսի 1-ին։ 2019 թվականի օգոստոսի 20-ին նա իր հավատարմագրերը հանձնել է Սլովակիայի նախագահ Զուզանա Կապուտովային։
2022 թվականի ապրիլի 25-ին նախագահ Ջո Բայդենը Բրիջիթ Բրինքին նշանակվել է Ուկրաինայում ԱՄՆ նոր դեսպան։ Մեկ օր անց նրա թեկնածությունն ուղարկվել է Սենատ՝ արտաքին հարաբերությունների հանձնաժողովի քննարկմանը։ Նրա թեկնածությունը հաստատվել է Սենատի կողմից 2022 թվականի մայիսի 18-ին, իսկ մայիսի 30-ին Բրինքն իր հավատարմագրերը հանձնել է Ուկրաինայի նախագահ Վլադիմիր Զելենսկիին։


== Ծանոթագրություններ ==


== Արտաքին հղումներ ==
Bridget Brink
Մազի Տորելո

Մազի Տորելո  (իտալերեն՝ Masi Torello), քաղաք Իտալիայում, գտնվում է Էմիլիա Ռոմանիա մարզի Ֆերերա գավառում։
Բնակչությունը՝ 2328 մարդ։ Բնակչության միջին խտությունը՝ 106 մարդ/կմ²։ Զբաղեցնում է 22 կմ² տարածք։ Փոստային ինդեքս՝ 44020։ Հեռախոսային կոդը՝ 0532։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Բնակավայրի գլխավոր կայք (իտալ.)


== Ծանոթագրություններ ==
Սուրբ Մարտինի տոնի գինին (նկար)

«Սուրբ Մարտինի տոնի գինին» (հոլ.՝ De Wijn van het Sint-Maartensfeest), ֆլամանդացի գեղանկարիչ, գծանկարիչ Պիտեր Բրեյգել Ավագի ամենամեծ նկարներից մեկը։ Կտավը հեղինակը վրձնել է 1565 թվականին։ Նկարի չափերն են 148 × 270,5 սմ։ Այսօր «Սուրբ Մարտինի տոնի գինին» ստեղծագործությունը պահպանվում և ցուցադրվում է Պրադո թանգարանում (Մադրիդ, Իսպանիա)։ 2010 թվականին այս թանգարանում հաստատվեց նկարի իսկությունը ու ապացուցվեց, որ այն պատկանում է Բրեյգելի վրձնին։


== Նկարագիր ==
«Սուրբ Մարտինի տոնի գինին» ստեղծագործությունը ստեղծվել է 1565 թվականին։ Նկարում հեղինակը պատկերել է Սուրբ Մարտինին նվիրված տոնակատարության տեսարանը գյուղական մթնոլորտում։ Սույն տոնախմբությունը նշվում է յուրաքանչյուր տարվա նոյեմբերի 11-ին։ Սուրբ Մարտինի տոնին բնակիչները փորձում են այդ տարվա խաղողի բերքից ստացված առաջին գինին։


== Պատմություն ==
«Սուրբ Մարտինի տոնի գինին» ստեղծագործությունը համարվում է Պիտեր Բրեյգել Ավագի սակավաթիվ նկարներից մեկը, որը նկարվել է վուշե կտավի վրա ու պահպանվել է մինչև մեր օրերը։ Նկարի վերականգնման աշխատանքները մեկնարկել են 2000-ականներին։
2010 թվականին Պրադո թանգարանի մասնագետները հաստատեցին նկարի իսկությունը. նրանք օգտվեցին ռենտգեն հոտազոտությունից, որի ժամանակ նկատվեց Բրեյգել Ավագի ստորագրությունը «Սուրբ Մարտինի տոնի գինին» ստեղծագործության վրա։
Գոյություն ունի փաստագրական նյութ, ըստ որի «Սուրբ Մարտինի տոնի գինին» ստեղծագործությունը պահպանվել է Մեդինասելի 9-րդ հերցոգ Լուիս Ֆրանսիսկո դե լա Սերդայի և Արագոնի հավաքածուում։


== Ծանոթագրություններ ==


== Արտաքին հղումներ ==
The Wine of Saint Martin’s Day. Pieter Bruegel the Elder, Museo Nacional del Prado (անգլերեն)(Իսպաներեն)
BBC news story
Close-up view, New York Times
Ֆուկսովսկի այգի

Ֆուկսովսկի այգի (Ֆուկսով այգի), պուրակ Կազանի Վախիտովսկի շրջանում։ Անվանվել է Կազանի Դաշնային համալսարանի ռեկտոր Կարլ Ֆուկսի պատվին։ 


== Դիրք ==
Պուրակը գտնվում է  Կազանկա գետի հարևանությամբ՝ ձախ ափի կտրուկ լանջի վրա։
Արևմտյան կողմում,  Սուլթան Գալիևի և  «Կազան» ազգային մշակութային կենտրոնի տարածքում Ֆուկսովսկի այգին սահմանափակվում է Մալայա Կրասնայա փողոցով, հարավից`Ադամյուկ փողոցով, արևելյան կողմում՝ Ժուկովսկայա և Պոդլուժնայա փողոցներով։
Ներկայումս Ֆուկսովսկի այգու ստորին մասում ափամերձ 121,962 մ ² տարածքում կա ողողատ, որը ապահովում է պուրակի լանջին լանդշաֆտի կազմի փոփոխությունը։ Այստեղ նախատեսվում է ավտոկանգառի շինարարություն 2,5 հազար ավտոմեքենաների համար, համերգասրահ, ինչպես նաև տարածք սրճարանի, ռեստորանների, առևտրի օբյեկտների համար։


== Պատմություն ==
1896 թվականի ապրիլի 24-ին, կազանցի գիտնական, բժիշկ, բուսաբան, մարդաբան, պատմաբան, հնագետ ու դրամագետ Կարլ Ֆեոդորովիչ Գուկսի մահից  50 տարի հետո Կազանի քաղաքային խորհրդի Հնագիտության, պատմության և ազգագրության միության նախաձեռնությամբ (որի կազմակերպիչներից մեկն էլ եղել է Կարլ Ֆուկսը) որոշվել է հավերժացնել նրա հիշատակը։ Բացի Արսկոե գերեզմանատան լյութերական հատվածում նրա գերեզմանի վրա կանգնեցված հուշաքարի և Կարլ Ֆուկսի անվան փողոցի վերանվանմանը, որոշվեց նաև Կազանկայի բարձր գոտում վերակառուցել այգի-պուրակ։ «Ֆուկսովսկի այգին» հանդիսավոր բացվեց 1896 թվականի մայիսի 11-ին։ Այգու տարածքում տնկվեցին հազվագյուտ ծառեր և թփեր (կեռիկավոր եղևնիներ)։
Խորհրդային տարիներին այգու անունը գրեթե դուրս է եկել կիրառումից։
1996 թվականին Կազանը տոնել է Կարլ Ֆուկսի ծննդյան 220 և մահվան 150-ամյա տարելիցները։ Այդ կապակցությամբ քաղաքի գերմանական համայնքի (Կազանի Կարլ Ֆուկսի անվան գերմանական միություն) նախաձեռնությամբ իրականացվել են մի շարք միջոցառումներ, այդ թվում Ֆուկսովսկի այգու բարելավումը։ Նույն թվականի դեկտեմբերի 11-ին պուրակում բացվել է Կարլ Ֆուկսի բրոնզե հուշարձանը (քանդակագործներ` Անդրեյ Բալաշով, Իգոր Կոզլով)։ Պուրակում հուշարձանի բացման տոնական միջոցառմանը մասնակցել է Ռուսաստանում Գերմանիայի դեսպան Էրնստ-Յորգ ֆոն Շտուդնիտցը։


== Հետաքրքիր փաստեր ==
1997 թվականին Ֆուկսովսկի այգուց գողացել են լիբանանական մայրու տնկիները, ինչպես նաև գավազանը, որը Կարլ Ֆուկսի հուշարձանի մաս էր կազմում։
Կա կարծիք, որ Կարլ Ֆուկսի հուշարձանի ձեռնափայտի վրա պատկերված է Կազանի քաղաքապետ (1989-2005 թթ.) Կամիլ Իսխակովի դեմքը։


== Պատկերասրահ ==

		
		


== Ծանոթագրություններ ==
Նովոմուսինո (գյուղ, Չիշմինսկի շրջան)

Անվան այլ կիրառումների համար տե՛ս՝ ՆովոմուսինոՆովոմուսինո (ռուս.՝ Новомусино, բաշկիրերեն՝ Яңы Муса), գյուղ Ռուսաստանի Բաշկորտոստան հանրապետության Չիշմինսկի շրջանի կազմում։
Բնակչությունը 2009 թվականին գրանցված տվյալներով կազմում էր 233 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մոիսեյ Ուրիցկի

Մոիսեյ Սոլոմոնովիչ Ուրիցկի (ռուս.՝ Моисей Соломонович Урицкий, հունվարի 2 (14), 1873, Չերկասի - օգոստոսի 30, 1918(1918-08-30), Պետրոգրադ, Խորհրդային Ռուսաստան), Ռուսաստանի հեղափոխական շարժման գործիչ։ ՌՍԴԲԿ անդամ 1898 թվականից։ Ծնվել է վաճառականի ընտանիքում։ 1897 թ. ավարտել է Կիևի համալսարանի իրավաբանական ֆակուլտետը։ 1890-ական թվականների սկզբից եղել է հեղափոխական շարժման մեջ։ 1899 թ. ձերբակալվել և աքսորվել է Յակուտիա։ ՌՍԴԲԿ II համագումարից (1903) հետո՝ մենշևիկ։ Պետերբուրգում, Կրասնոյարսկում մասնակցել է 1905-1907 թթ. հեղափոխությանը։ 1906 թ. ձերբակալվել և աքսորվել է Վոլոգդա, ապա՝ Արխանգելսկի նահանգ։ 1914 թ. վտարանդվել է։ 1917 թ. Փետրվարյան հեղափոխությունից հետո վերադարձել է Պետրոգրադ, մտել «մեժռայոնցիներ» խմբի մեջ, որոնց հետ ՌՍԴԲ(բ) կ VI համագումարում ընդունվել է բոլշևիկյան կուսակցության մեջ, համագումարում ընտրվել է կուսակցության ԿԿ անդամ։ 1917 թ. հոկտեմբերյան օրերին եղել է զինված ապստամբությունը ղեկավարող Ռազմահեղափոխական կուսակցական կենտրոնի, I Պետրոգրադի ՌՀԿ անդամ։ Հեղափոխության հաղթանակից հետո աշխատել է արտաքին գործերի մինիստրությունում։ 1918 թ. փետրվարին՝ Հեղափոխության պաշտպանության կոմիտեի անդամ Պետրոգրադում։ Բրեստի հաշտության (1918) կնքման հարցում հարել է «ձախ կոմունիստներին»։ Կուսակցության VII համագումարում ընտրվել է ՌԿ(բ) կ ԿԿ անդամության թեկնածու։ 1918 թ. մարտից Պետրոգրադի արտակարգ հանձնաժողովի նախագահ։ Սպանվել է էսէռների կողմից։
Don’t Tread on Me

Don’t Tread on Me, ամերիկյան 301 ալտերնատիվ ռոք խմբի ութերորդ ալբոմը։ Ձայնագրվել է Կալիֆոռնիայի The Hive ստուդիայում, 2005 թվականի փետրվար-մարտ ամիսներին։ Առաջին շաբաթվա ընթացքում վաճառվել է ավելի քան 91 000 տարբերակ։


== Ստեղծագործությունների ցանկ ==


== Սինգլներ ==


== Չարտեր ==


== Ձայնագրության մասնակիցներ ==
Նիկ Գեկսում - վոկալ, ռիթմ կիթառ
Դուգլաս Մարտինես - վոկալ
Տիմ Մախոունի - սոլո կիթառ
Ահարոն Ուիլս- բաս կիթառ
Չեդ Սեկստեն - հարվածային գործիքներ
Ռոն Սենտ Ջերման - պրոդյուսեր
Շեպարդ Ֆեյրի - դիզայներ
Դևիդ Կան - նախընտրական արտադրություն
Բրայան Մենլի - տեխնիկ
Պաբլո Մետյուսոնժ - նկարիչ
Մարիամ Սանտոս Կայդա - նկարիչ
Ռոբերտ Գրինդիջ - ինժեներ
Գիֆ Տրիպ - ինժեների օգնական
Ջեյսոն Ուոլտերս - մենեջեր


== Ծանոթագրություններ ==
Բեշիղլիթափա

Բեշիղլիթափա, Բաշիգլիթափա, լեռնագագաթ Զանգեզուրի լեռնահամակարգում, Մեծ Ալագյոլ լճից մոտ 34 կմ հարավ-արևելք, Որոտան գետի միջին հոսանքում։ Նշանակված է Կովկասի 5-վեստանոց քարտեզում։


== Ծանոթագրություններ ==
(8765) Լիմոսա

(8765) Լիմոսա (անգլ.՝ Limosa), աստերոիդ աստերոիդների հիմնական գոտում։ Հայտնաբերվել է 1973 թվականի սեպտեմբերի 29-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,727916 ա. մ., առավելագույնը մոտենում է 2,6326 ա. մ. հեռավորության վրա և հեռանում 2,8232 ա. մ.։ Արեգակի շուրջ մեկ ամբողջական պտույտ է կատարում 1645,68 երկրային օրվա ընթացքում, իր ուղեծրով շարժվելով միջինում 0,218755 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,9° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8765) Լիմոսա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Շաբլիկինսկի շրջան (Օրյոլի մարզ)

Շաբլիկինսկի շրջան (ռուս.՝ Шаблыкинский район), մունիցիպալ շրջան Ռուսաստանի Դաշնության Օրյոլի մարզում։
Ստեղծվել է 1929 թվականին։ Վարչական կենտրոնը՝ Շաբլիկինո։


== Աշխարհագրություն ==
Շրջանի տարածքի մակերեսը կազմում է 847,5 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 7716 մարդ։ Բնակչության խտությունը կազմում էր 9,1 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
1554

1554 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1554 թվականն է, 
XVI դարի 54-րդ տարին։


== Դեպքեր ==


== Ծնունդներ ==


== Մահեր ==
Լեդնյա

Լեդնյա (ռուս.՝ Ледня ), գետ Ռուսաստանում, հոսում Արխանգելսկի մարզում։ Գետաբերանը տեղակայված է Լենկա գետի աջ ափին՝ 48 կմ հեռավորության վրա։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020200212103000023740
Հիդրոլոգիական ուսումնասիրությունների կոդը - 103002374
Ավազանի կոդը -  03.02.02.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բալիստա

Բալիստա (լատ.՝ balistarum, հուն․՝ βαλλιστης բառից, որը ծագում է՝ βαλλειν - «նետել»), գետնամերձ հրաձգության համար նախատեսված հին նետող մեքենա։ Գործարկվել է հյուսված թելերի (ջլերի, պարանների, մազերի և այլն) ճկունության շնորհիվ։ Նախատեսված էր ամրոցների պատերը կործանելու և պաշտպաններին խոցելու համար։ Կիրառվել են մինչև 500 կգ զանգվածով քարեր, սրածայր գերաններ, ծանր նետեր և այլն։ Նետման հեռավորությունը՝ 200-1000 մետր։


== Ծանոթագրություններ ==
Վետվենիկ

Վետվենիկ (ռուս.՝ Ветвеник), գյուղ Ռուսաստանի Պսկովի մարզի Գդովսկի շրջանի կազմում։
Բնակչությունը 2000 թվականին գրանցված տվյալներով կազմում էր 83 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆյոդորովկա (գյուղ, Կոնստանտինովսկի շրջան)

Անվան այլ կիրառումների համար տե՛ս՝ ՖյոդորովկաՖյոդորովկա (ուկրաիներեն՝ Федорівка), գյուղ Ուկրաինայի Դոնեցկի մարզի Կոնստանտինովսկիում։
2001 թվականի տվյալներով Ֆյոդորովկա գյուղում բնակվում էր 39 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Երվանդ Քոչարի փողոց (Երևան)

Երվանդ Քոչարի փողոց, փողոց Երևանի Կենտրոն վարչական շրջանում։ Անվանվել է ի պատիվ հայ մեծանուն նկարիչ-արձանագործ, ԽՍՀՄ ժողովրդական նկարիչ Երվանդ Քոչարի։


== Տվյալներ ==
Սկսվում է որպես Ալեք Մանուկյան փողոցի շարունակություն՝ վերջինի և Վարդանանց փողոցի խաչմերուկից (Վարդան Մամիկոնյանի հուշարձանի հետնամասից) և ձգվում մինչև Տիգրան Մեծի պողոտայի և Մովսես Խորենացու փողոցի հանգույց («Տաշիր» առևտրի կենտրոնի մոտ)։


== Հատվող փողոցներ ==
Քաջազնունու փողոց
Կորի փողոց
Երվանդ Քոչարի նրբանցք
Արհեստավորների 1-ին փողոց


== Նշանակալի օբյեկտներ ==
Սուրբ Գրիգոր Լուսավորիչ եկեղեցի
Նար-Դոսի անվան №14 դպրոց
Տուրիզմի հայկական ինստիտուտ, Ռուսաստանի տուրիզմի միջազգային ակադեմիայի մասնաճյուղ


== Պատկերասրահ ==

		
		
		
		


== Տես նաև ==
Երևանի փողոցների ցանկ
Երևանի վարչական բաժանում


== Աղբյուրներ ==
Երևան քաղաքի հասցեների տեղեկատու, Երևան, 1983, էջեր 369-506, Երևան քաղաքի փողոցների անվանումները
Երևան քաղաքի քաղաքային նշանակության փողոցների ցանկ
Սերգեյ Ավագյան,  Երևանի փողոցները, Երևան, «ՎՄՎ-ՊՐԻՆՏ», 2010 — 272 էջ։
Վլադիմիրսկոե (գյուղ, Խոլմ-Ժիրովսկի շրջան)

Վլադիմիրսկոե (ռուս.՝ Владимирское), գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 95 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(21753) Տրուդել

(21753) Տրուդել, աստերոիդ աստերոիդների հիմնական գոտում։ Այս աստերոիդը հայտնաբերվել է 1999 թվականի սեպտեմբերի 9-ին ԼԻՆԵԱՐ ծրագրի կողմից Սոկոռոյում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(21753) Տրուդել աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աքիմյան

Աքիմյան, հայկական ազգանուն։


== Ազգանունը կրողներ ==
Գևորգ Սողոմոնի Աքիմյան (1829-1911), հասարակական գործիչ, թարգմանիչ։


== Տես նաև ==
Ակիմյան
Հեքիմյան


== Ծանոթագրություններ ==